CELEX: 32008D0922
Language: ro
Date: 2008-12-08 00:00:00
Title: Decizia 2008/922/PESC a Consiliului din 8 decembrie 2008 de punere în aplicare a Poziției comune 2004/161/PESC de reînnoire a măsurilor restrictive împotriva Zimbabwe

10.12.2008   
            
            
               RO
            
            
               Jurnalul Oficial al Uniunii Europene
            
            
               L 331/22
            
         
      DECIZIA 2008/922/PESC A CONSILIULUI
   
   din 8 decembrie 2008
   de punere în aplicare a Poziției comune 2004/161/PESC de reînnoire a măsurilor restrictive împotriva Zimbabwe
   CONSILIUL UNIUNII EUROPENE,
   având în vedere Poziția comună 2004/161/PESC a Consiliului (1), în special articolul 6 coroborat cu articolul 23 alineatul (2) din Tratatul privind Uniunea Europeană,
   întrucât:
   
               (1)
            
            
               Prin Poziția comună 2004/161/PESC, Consiliul a aprobat măsuri destinate în special împiedicării intrării sau tranzitării teritoriilor statelor membre, precum și blocării capitalurilor și resurselor economice ale membrilor guvernului din Zimbabwe și ale persoanelor fizice sau juridice, ale entităților sau organismelor asociate acestora, precum și ale altor persoane fizice sau juridice ale căror activități aduc atingere gravă democrației, respectării drepturilor omului și statului de drept în Zimbabwe, lista acestor persoane și entități figurând în anexa la respectiva poziție comună.
            
         
               (2)
            
            
               Ca urmare a actelor de violență organizate și comise de către autoritățile din Zimbabwe cu ocazia campaniei pentru alegerile prezidențiale din 2008, Consiliul a decis adăugarea altor persoane și entități pe lista care figurează în anexa la Poziția comună 2004/161/PESC, prin adoptarea la 22 iulie 2008 a Deciziei 2008/605/PESC (2).
            
         
               (3)
            
            
               De asemenea, Consiliul a decis să consolideze măsurile restrictive privind interdicția de intrare sau de tranzitare a teritoriilor statelor membre de către persoanele fizice enumerate în anexa la Poziția comună 2004/161/PESC prin adoptarea, la 31 iulie 2008, a Poziției comune 2008/632/PESC (3).
            
         
               (4)
            
            
               Având în vedere actele de violență organizate și comise de către autoritățile din Zimbabwe și blocajul care se menține în punerea în aplicare a acordului politic semnat la 15 septembrie 2008, este oportună adăugarea altor persoane și entități pe lista care figurează în anexa la Poziția comună 2004/161/PESC.
            
         
               (5)
            
            
               Dimpotrivă, nu mai este oportună menținerea unei anumite persoane pe lista care figurează în anexa la Poziția comună 2004/161/PESC.
            
         
               (6)
            
            
               Prin urmare, anexa la Poziția comună 2004/161/PESC ar trebui revizuită în consecință,
            
         DECIDE:
   Articolul 1
   (1)   Persoanele care figurează în anexa I la prezenta decizie se adaugă pe lista care figurează în anexa la Poziția comună 2004/161/PESC.
   (2)   Persoana care figurează în anexa II la prezenta decizie este retrasă de pe lista care figurează în anexa la Poziția comună 2004/161/PESC.
   Articolul 2
   Prezenta decizie produce efecte de la data adoptării.
   Articolul 3
   Prezenta decizie se publică în Jurnalul Oficial al Uniunii Europene.
   
      Adoptată la Bruxelles, 8 decembrie 2008.
      
         
            Pentru Consiliu
         
         
            Președintele
         
         B. KOUCHNER
         
      
   
   
      (1)  JO L 50, 20.2.2004, p. 66.
   
      (2)  JO L 194, 23.7.2008, p. 34.
   
      (3)  JO L 205, 1.8.2008, p. 53.
   
      ANEXA I
      Persoanele menționate la articolul 1 alineatul (1)
      
                  
                              173.
                           
                           
                              Newton Kachepa
                           
                        
               
                  Parlamentar ales în circumscripția Mudzi North, implicat direct în campania de teroare desfășurată înainte și după alegeri.
               
            
                  
                              174.
                           
                           
                              Major Kairo (alias Cairo) Mhandu
                           
                        
               
                  ZNA (Armata Națională din Zimbabwe), implicat direct în campania de teroare desfășurată înainte și după alegeri.
               
            
                  
                              175.
                           
                           
                              Generalul de brigadă Sibusio Bussie Moyo
                           
                        
               
                  ZNA, implicat direct în campania de teroare desfășurată înainte și după alegeri.
               
            
                  
                              176.
                           
                           
                              Generalul de brigadă Richard Ruwodo
                           
                        
               
                  Promovat la 12 august la gradul de general-maior (în retragere), fost subsecretar de stat permanent în Ministerul Apărării, implicat direct în campania de teroare desfășurată înainte și după alegeri.
               
            
                  
                              177.
                           
                           
                              Misheck Nyawani
                           
                        
               
                  Comisar de poliție (în retragere) și persoană implicată direct în campania de teroare desfășurată înainte și după alegeri.
               
            
                  
                              178.
                           
                           
                              Columbus Mudonhi
                           
                        
               
                  Subinspector ZRP (Poliția Republicii Zimbabwe), implicat direct în campania de teroare desfășurată înainte și după alegeri.
               
            
                  
                              179.
                           
                           
                              Isaac Mumba
                           
                        
               
                  Comisar de poliție, implicat direct în campania de teroare desfășurată înainte și după alegeri.
               
            
                  
                              180.
                           
                           
                              Martin Kwainona
                           
                        
               
                  Chestor-șef de poliție, implicat direct în campania de teroare desfășurată înainte și după alegeri.
               
            
                  
                              181.
                           
                           
                              Paul Mudzvova
                           
                        
               
                  Agent-șef de poliție, implicat direct în campania de teroare desfășurată înainte și după alegeri.
               
            
                  
                              182.
                           
                           
                              Martin Dinha
                           
                        
               
                  Guvernatorul provinciei Mashonaland Central
               
            
                  
                              183.
                           
                           
                              Faber Chidarikire
                           
                        
               
                  Guvernatorul provinciei Mashonaland West
               
            
   
      ANEXA II
      Persoana menționată la articolul 1 alineatul (2)
      
                  
                              45.
                           
                           
                              Makoni, Simbarashe
                           
                        
               
                  Secretar general adjunct pentru afaceri economice în Politbiroul ZANU (PF) (fost ministru al finanțelor), data nașterii 22.3.1950.
                  Membru al politbiroului și, în această calitate, având legături strânse cu guvernul și politica sa.